 Akizungumza akiwa Uwanja wa Ndege wa Kimataifa wa Julius Nyerere, Ommy Dimpozi alisema tamasha hilo linatarajia kufanyika Ijumaa ya Mei 27 mwaka huu kwenye ukumbi maarufu mjini hapo wa Sohar Gadern.Aliongeza kusema kwamba tamasha hilo litajulikana zaidi kwa jina la African Night, ambalo litapambwa na DJ maarufu nchini humo, Dj Choz.Naye kiongozi wa kundi la Yamoto Band, Aslay Sihaka ‘Dogo Aslay’ alisema ingawa wanamsindikiza mwanamuziki mwenzao ambaye anaendeleza kampeni yake ya kuutangaza wimbo wake mpya wa Wanjera, lakini pia wapo kwa ajili ya kutoa burudani katika nchi hiyo.Alisema lengo kubwa la safari hiyo ni kutaka kuthibitishia watu wa huko kwamba wanaweza kufanya kazi ya muziki, kama ilivyokuwa kwa watu wa mataifa mengine.“Tunataka kuithibitishia dunia kwamba muziki tunauweza na tunaweza kufanya mambo makubwa zaidi,” alisema Dogo Aslay.Miongoni mwa watu walioenda katika safari hiyo ni wasanii wanne wanaounda bendi ya Yamoto na wachezaji wa mwanamuziki Ommy Dimpozi.